»Sei segg'n jo ümmer, Teterow,
Dat sall so'n leges Lock man sin;
Ick führte gistern middag 'rin,
Dor stun'n jo so 'ne Hüser in,
De stun'n man dor, as stah man so.«
»Ih, Krischan, von de Hüser nich,
Ne, von de Lüd vertellen s' sick,
Dat de so wat Absonderlichs begahn;
Sei segg'n jo all, de heww'n en Strich.
Nich wohr? Du wardst mi woll verstahn.
Un mi is sülwst in Tet'row wat passiert,
Un tworsten dortaumalen wir't,
As ick noch rümmer in de rode Jack
As Kutscher güng in Ivenack.